ai4bharat/Pralekha huggingface dataset:
பிரதமர் அலுவலகம்
கேதார்நாத்தில் நடைபெறும் வளர்ச்சிப் பணி: பிரதமர் ஆய்வு
கேதார்நாத் புண்ணியதலத்தில் நடைபெற்று வரும் வளர்ச்சிப் பணியையும், சீரமைப்புப் பணிகளையும் பிரதமர் திரு.நரேந்திர மோடி இன்று ஆய்வு செய்தார். கேதார்நாத் கோயில், ஜகத்குரு ஆதிசங்கராச்சாரியார் சமாதி தலம் ஆகியவற்றை மேம்படுத்துவது மற்றும் தூய்மையாகப் பராமரிப்பது தொடர்பான ஆலோசனை மேற்கொள்ளப்பட்டது. கவுரிகுந்த் – கேதார்நாத் பாதையில் பயணம் செய்யும் சுற்றுலாப் பயணிகளுக்குத் தேவையான வசதிகளை உறுதிப்படுத்துவது, புனித யாத்திரையின் வரலாற்று மற்றும் பண்பாட்டு முக்கியத்துவத்தை தொழில்நுட்பம் வாயிலாக முன்னிலைப்படுத்துவது ஆகியவை தொடர்பாகவும் ஆலோசிக்கப்பட்டது.
மத்திய அமைச்சரவை
வலுவான நிதிநிலையில் உள்ள வங்கி அல்லாத நிதிநிறுவனங்கள் / வீட்டு வசதி நிதிநிறுவனங்களின் மதிப்புமிக்க சொத்துக்களை பொதுத்துறை வங்கிகள் வாங்குவதற்கான “பகுதியளவு கடன் உத்தரவாத திட்டத்திற்கு” மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், கீழ்கண்டவற்றிற்கு ஒப்புதல் அளிக்கப்பட்டது:
i. வலுவான நிதிநிலையில் உள்ள வங்கி அல்லாத நிதிநிறுவனங்கள் / வீட்டு வசதி நிதிநிறுவனங்களின் மதிப்புமிக்க சொத்துக்களை வாங்குவதில், பொதுத்துறை வங்கிகளுக்கு உதவுவதற்கான “பகுதியளவு கடன் உத்தரவாத திட்டம்” ஒன்று, மத்திய அரசால் செயல்படுத்தப்படவுள்ளது. இத்திட்டத்தின்கீழ், வங்கிகளால் வாங்கப்படும் சொத்துக்களின் நியாயமான மதிப்பில், 10 சதவீதம் வரையிலான முதலாவது இழப்பு வரை, ஒட்டுமொத்த உத்தரவாதம் அளிக்கத் தேவையான தொகை அல்லது, ரூ.10,000 கோடி, இதில் எது குறைவானதோ அந்தத் தொகை, மத்திய நிதியமைச்சகத்தின் பொருளாதார விவகாரங்கள் துறை ஒப்புக் கொண்டபடி வழங்கப்படும். 01.08.2018-க்கு முந்தைய ஓராண்டு காலத்தில், தனிக் குறியிடப்பட்ட கணக்கின்கீழ் கொண்டுவரப்பட்ட, வங்கி அல்லாத நிதிநிறுவனங்கள் / வீட்டுவசதி நிதிநிறுவனங்கள் மற்றும் “BBB+” அல்லது அதற்கு மேற்பட்ட குறியிடப்பட்ட சொத்துக்கள், இத்திட்டத்தின்கீழ் வரும்.
ii. மத்திய அரசின் பகுதியளவு ஒருமுறை கடன் உத்தரவாதம் அளிக்கும் திட்டம், 2020, ஜுன் 30-வரை அல்லது வங்கிகளால் ரூ.1,00,000 கோடி மதிப்புள்ள சொத்துக்கள் வாங்கப்படும் வரையிலான காலகட்டத்தில் எது முன்கூட்டி வருகிறதோ, அதுவரை செயல்பாட்டில் இருக்கும். திட்டத்தின் முன்னேற்றம் அடிப்படையில், திட்டத்தை செயல்படுத்துவதற்கான காலஅவகாசத்தை 3 மாதங்கள் வரை நீட்டிப்பதற்கான அதிகாரம், நிதியமைச்சருக்கு வழங்கப்பட்டுள்ளது.
முக்கிய விளைவு
இந்த உத்தேச அரசு கடன் உத்தரவாத ஆதரவும், அதன்மூலம் சொத்துக்கள் வாங்கப்படுவதும், வங்கியல்லாத நிதிநிறுவனங்கள் / வீட்டுவசதி நிதிநிறுவனங்கள், தங்களது தற்காலிக நிதித் தேவைகளை பூர்த்தி செய்துகொள்ளுதல் அல்லது பொருந்தாத ரொக்க வரவு பிரச்சினைகள் மற்றும் கடன் உருவாக்கத்தில் தொடர்ந்து பங்களிப்பை வழங்கவும், கடன்தாரர்களுக்கு கடைசிவரை கடனுதவி வழங்குவதன் மூலம் பொருளாதார வளர்ச்சியை ஊக்குவிக்கவும் உதவிகரமாக இருக்கும்.
நிலக்கரி அமைச்சகம்
திட்ட செயல்பாட்டுக்கான கால அளவை ஆய்வு செய்ய மத்திய நிலக்கரி அமைச்சகம் குழு ஒன்றை அமைத்துள்ளது
நிலக்கரி அமைச்சக்கத்தின் கட்டுப்பாட்டில் உள்ள கோல் இந்தியா நிறுவனம் மற்றும் அதன் துணை நிறுவனங்கள், பிற பொதுத் துறை நிறுவனங்களில் ரூ.300 கோடிக்கு மேல் மதிப்புள்ள டெண்டர் நடவடிக்கைகளை பரிசீலிப்பது உள்ளிட்ட பணிகள் குறிப்பிட்ட காலத்திற்குள் மேற்கொள்ளப்படுவதை ஆய்வு செய்ய, துறையின் இணைச் செயலாளர் மற்றும் நிதி ஆலோசகர் தலைமையில், என்டிபிசி, ஐஓசிஎல், பிஜிசிஐஎல் பிரதிநிதிகளைக் கொண்ட குழு ஒன்றை அமைத்துள்ளது. இந்தக் குழுவின் உறுப்பினர் செயலாளராக இசிஎல் நிறுவனத்தின் இயக்குனர் பொறுப்பு வகிப்பார் என்றும் தெரிவிக்கப்பட்டுள்ளது.
சிறப்பு சேவைகள் மற்றும் கட்டுரைகள்
வ.உ.சிதம்பரனார் துறைமுகத்தில் மரக்கன்றுகள் நடும் பணி
தேச தந்தை மகாத்மா காந்தி அவர்களின் பிறந்தநாள் மற்றும் நம் இந்தியா நாடு சுதந்திரம் பெற்று 75வது ஆண்டுகள் கடந்ததை கொண்டாடும் இத்தருணத்தில்  வ.உ.சிதம்பரனார் துறைமுகத்தில் மரக்கன்றுகள் நடும் பணி இன்று 02.10.2021 நடைபெற்றது.
இந்த மரகன்று நடும் பணியினை திரு. தா.கி. ராமச்சந்திரன், இ.ஆ.ப. வ.உ.சிதம்பரனார் துறைமுக பொறுப்புக் கழகத் தலைவர் அவர்கள் துறைமுக பள்ளி வளாகத்தில் துவக்கி வைத்தார்கள். துறைமுகத்தின் துறை தலைவர்கள், அதிகாரிகள் மற்றும் ஊழியர்கள், துறைமுக பள்ளி ஆசிரியர்கள் 100க்கும் மேற்பட்ட மரக்கன்றுகளை நட்டு வைத்தார்கள். கொரோனா பெருந்தொற்று பரவாமல் தடுப்பதற்கு இவ்விழாவில் பங்கேற்ற அனைவரும் முககவசம் அணிந்து மற்றும் சமூக இடைவெளி கடைபிடித்து பங்கேற்றனர்.
வ.உ.சிதம்பரனார் துறைமுகத்தில் 620 ஏக்கர் நிலப்பரப்பு பசுமையாக மாற்றப்பட்டுள்ளது, மேலும் துறைமுகத்தில் உள்ள பல்வேறு அலுவலகங்களில் புல்வெளி பூங்காக்கள் 7.6 ஏக்கர் நிலப்பரப்பில் அமைக்கப்பட்டு உள்ளது. துறைமுகங்கள், கப்பல் மற்றும் நீர்வழி போக்குவரத்தினை மேம்படுத்துவதற்கு கடற்சார் இந்தியா தொலைநோக்கு பார்வை-2030  என்ற திட்டத்தினை செயல்படுத்தி வருகிறது. இத்திட்டத்தின் ஒரு பகுதியாக துறைமுகங்களின் காற்றின் தரத்தை உயர்த்தவும், கார்பன் வெளியேற்றத்தை குறைக்கவும் மற்றும் ஒலி மாசினை குறைக்கவும் துறைமுகத்தில் 10,000க்கும் மேற்பட்ட மரக்கன்றுகளை நடுவதற்கு திட்டமிட்டுள்ளது.
இம்மரக்கன்று நடும் பணியினை துவக்கி வைத்து திரு. தா.கி.ராமச்சந்திரன், இ.ஆ.ப. வ.உ.சிதம்பரனார் துறைமுக பொறுப்பைக் கழக தலைவர் அவர்கள் பேசுகையில், இந்திய துறைமுகங்களில் முதல் பசுமை துறைமுகமாக வ.உ.சிதம்பரனார் துறைமுகம் திகழ்வதற்கு பல்வேறு திட்டங்களை தீட்டி செயல்படுத்தி வருகிறது. இத்திட்டங்கள் மூலம் துறைமுக பகுதியிலுள்ள காற்று, நிலம், நீர் மற்றும் மண் வளம் போன்ற அனைத்தின் தன்மையை மேம்படுத்துவதன் மூலம் துறைமுகம் மேன்மையடையும் என்று கூறினார்.
மேற்சொன்ன தகவலை வ.உ.சிதம்பரனார் துறைமுக பொறுப்புக் கழகம் இன்று வெளியிட்டுள்ள பத்திரிக்கை செய்திக் குறிப்பில் தெரிவித்துள்ளது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
உச்ச நீதிமன்றத்தின் 27.3.2020 நாளிட்ட உத்தரவின்படி பிஎஸ்-4 வாகனங்களை குறிப்பிட்ட அளவுக்குப் பதிவு செய்ய அனுமதிக்கப்படும்.
உச்சநீதிமன்ற உத்தரவை அமல்படுத்த உதவுமாறு என்ஐசிக்கு அறிவுறுத்தல்
தில்லி, தேசிய தலைநகர் பிராந்தியம் தவிர நாட்டின் அனைத்து பகுதிகளிலும் பிஎஸ்-4 வாகனங்களை குறிப்பிட்ட அளவுக்கு மட்டும் பதிவு செய்ய வேண்டும் என்ற உச்ச நீதிமன்றத்தின் 27.3.2020 தேதியிட்ட உத்தரவை அமல்படுத்த, மாநிலங்கள், யூனியன் பிரதேசங்களுக்கு தேசிய தகவலியல் மையம்  உதவ வேண்டும் என்று மத்திய சாலைப் போக்குவரத்து மற்றும் நெடுஞ்சாலைத் துறை அமைச்சகம் அறிவுறுத்தியுள்ளது. விற்பனையாளரிடம் தில்லி, தேசிய தலைநகர் பிராந்தியம்  தவிர நிலுவையில் உள்ள பிஎஸ்-4 வாகன இருப்பில்  10 சதவீதத்துக்கு மிகாமல், நிபந்தனையுடன் கூடிய விற்பனை மற்றும் பதிவுக்கு உச்சநீதிமன்றம் அனுமதி அளித்துள்ளது. நாட்டில் கொவிட்-19 முடக்கம் ரத்து செய்யப்பட்ட பின்னர் 10 நாட்களுக்குள் இந்த விற்பனை மற்றும் பதிவை மேற்கொள்ள அனுமதிக்கப்பட்டுள்ளது. இருப்பினும், தில்லி தேசிய தலைநகர் பிராந்தியத்தில் இந்த வாகனங்களை விற்கவும், பதிவு செய்யவும் உச்சநீதிமன்றம் தடை விதித்துள்ளது.
1.4.2020க்குப் பின்னர் பிஎஸ்-4 வாகனங்களை விற்கவோ, பதிவு செய்யவோ கூடாது என்று 24.10.2018 அன்று உச்சநீதிமன்றம் உத்தரவு பிறப்பித்தது. இந்தியாவில் ,பிஎஸ்-6 வாகனங்களை மட்டும் இன்று முதல் பதிவு செய்ய அனுமதிக்கப்பட்டிருந்தது.
அனைத்து மாநிலங்கள், யூனியன் பிரதேசங்கள் இதனைத் தீவிரமாக செயல்படுத்த வேண்டும் என்று அமைச்சகம் அறிவுறுத்தியிருந்தது.
மோட்டார் வாகனங்களிலிருந்து வரும் புகையால், காற்று மாசு ஏற்படாமல் தடுக்கும் வகையில், அதனை ஒழுங்குமுறைப்படுத்த பாரத் ஸ்டேஜ்  என்னும் தர விதிமுறையை அரசு ஏற்படுத்தியது. 2017 ஏப்ரல் மாதம் முதல் பிஎஸ்-4 விதிமுறை நாடு முழுவதும் அமலாக்கப்பட்டது.
உலகின் தூய்மையான புகை உமிழ்வுத் தரத்தை ஏப்ரல் 1-ம் தேதி முதல் செயல்படுத்த இந்தியா தீர்மானித்தது. உலகத்தில் பொருளாதாரத்தில் மேம்பட்டுள்ள நாடுகளில் கூட இல்லாத அளவுக்கு, மூன்றே ஆண்டுகளில், ஈரோ-4 உமிழ்வுத் தரத்தில் இருந்து ஈரோ-6-க்கு முன்னேறும் சாதனையை இந்தியா நிகழ்த்தியுள்ளது.
(Visitor Counter : 136
குடியரசுத் துணைத் தலைவர் செயலகம்
மதிப்பு அடிப்படையிலான நெறிமுறை சார்ந்த அரசியலுக்கான தேவையைக் குடியரசு துணைத் தலைவர் வலியுறுத்தியுள்ளார்
இந்திய ஜனநாயகத்தைப் பாதுகாக்கவும், வலுப்படுத்தவும் மதிப்பு அடிப்படையிலான நெறிமுறை சார்ந்த அரசியலுக்கான தேவையைக் குடியரசு துணைத் தலைவர் திரு.எம்.வெங்கையா நாயுடு வலியுறுத்தியுள்ளார்.
ஆந்திரப்பிரதேசத்தின் கிருஷ்ண மாவட்ட பஞ்சாயத்தின் முன்னாள் தலைவர் மறைந்த திரு.பின்னாமநேனி கோடீஸ்வரராவின் உருவச்சிலையை மசூலிப்பட்டினத்தில் திறந்து வைத்து பேசிய அவர், பொது வாழ்க்கையில் தரம் தாழ்ந்து வருவது குறித்து கவலை தெரிவித்தார். மக்கள் பிரதிநிதிகள் தங்களின் அரசியல் எதிர்ப்பாளர்களை தனிப்பட்ட முறையில் தாக்கிப் பேசுவதை நிறுத்த வேண்டுமென்று திரு.நாயுடு வலியுறுத்தினார். முக்கியமான தேச விஷயங்களின் மீது சம்பந்தப்பட்ட அனைத்துத் தரப்பினரும் பொதுக் கருத்தை உருவாக்குவது அவசியம் என்று அவர் வலியுறுத்தினார். வளர்ந்து வரும் அரசியல்வாதிகள் பல்வேறு விஷயங்கள் மீது கோட்பாட்டு அடிப்படையிலான நிலையை மேற்கொள்ள வேண்டும் என்று கூறினார்.
ஐந்தாண்டுகளுக்கு ஒரு முறை வாக்களிப்பதோடு மட்டும் தங்களின் பங்களிப்பை மக்கள் நிறுத்திக் கொள்ளக் கூடாது என்று யோசனை தெரிவித்த குடியரசு துணைத் தலைவர், தேர்ந்தெடுக்கப்பட்ட பிரதிநிதிகள் மற்றும் அரசிடமிருந்து பதிலளிக்கும் கடமையை தொடர்ச்சியாக வலியுறுத்த வேண்டுமென்றும், கேள்வி கேட்க வேண்டுமென்றும் கூறினார். ஒழுக்கம், பண்பு, திறன், நடத்தை ஆகியவற்றின் அடிப்படையில் பிரதிநிதிகளை மக்கள் தேர்ந்தெடுக்க வேண்டுமே தவிர சாதி, சமயம், பணம், குற்றச்செயல் ஆகியவற்றின் அடிப்படையில் தேர்ந்தெடுக்கக் கூடாது என்றும் அவர் வலியுறுத்தினார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1817742
பாதுகாப்பு அமைச்சகம்
கூட்டு முயற்சிக்கு இந்திய பாதுகாப்புத் துறையின் உலகளாவிய அணுகுமுறை: இஸ்ரேலுடன் 2020, செப்.24-ல் இணைய கருத்தரங்கு மற்றும் கண்காட்சி
இந்தியா - இஸ்ரேல் இடையே 24/09/2020 அன்று இணைய கருத்தரங்கு நடந்தது. இதன் மையக் கரு, ‘‘கூட்டு முயற்சிக்கு இந்திய பாதுகாப்புத் துறையின் உலகளாவிய அணுகுமுறை: இணைய கருத்தரங்கு மற்றும் கண்காட்சி’’ . பாதுகாப்பு அமைச்சகத்தின், ராணுவ உற்பத்தி துறை மூலம் இந்த இணைய கருத்தரங்கு ஏற்பாடு செய்யப்பட்டது.
இணைய கருத்தரங்கு தொடரின் முதல் கருத்தரங்கு இது. நட்பு நாடுகளுடன் ராணுவ தளவாட ஏற்றுமதியை ஊக்குவிக்கவும், அடுத்த 5 ஆண்டுகளில் ராணுவ தளவாட ஏற்றுமதி இலக்கை 5 பில்லியன் டாலர் அடையவும், இந்த இணைய கருத்தரங்குகள் தொடர்ந்து நடத்தப்படும்.
பாதுகாப்புத்துறை செயலாளர்கள் மற்றும் பாதுகாப்பு அமைச்சக அதிகாரிகள் இந்த இணைய கருத்தரங்கில் கலந்து கொண்டு இரு நாடுகளிடையே ராணுவ ஒத்துழைப்பை மேம்படுத்துவது குறித்து பேசினர்.
பாதுகாப்பு தொழில் துறையில் இருநாடுகள் இடையே ஒத்துழைப்பை ஏற்படுத்த, துணை செயற் குழுக்களை உருவாக்குவது குறித்து இந்த இணையகருத்தரங்கில் அறிவிக்கப்பட்டது. இதன் முக்கிய நோக்கம், தொழில்நுட்ப பரிமாற்றம், கூட்டு தயாரிப்பு, செயற்கை நுண்ணறிவு, புதுமை கண்டுபிடிப்பு, நட்பு நாடுகளுக்கு கூட்டு ஏற்றுமதி செய்வதாகும்.
இந்த கருத்தரங்கில், கல்யாணி குழுமம் மற்றும் ரபேல் அட்வான்ஸ்ட் டிபன்ஸ் சிஸ்டம்ஸ் நிறுவனம் இடையே ஒரு புரிந்துணர்வு ஒப்பந்தம் கையெழுத்தானது.
இந்திய பாதுகாப்பு தளவாட உற்பத்தியாளர்கள் சங்கம்  - கேபிஎம்ஜி நிறவனத்தின் ஆய்வுறிக்கை ஒன்றையும் இந்நிகழ்ச்சியில் பாதுகாப்புத்துறை செயலாளர் டாக்டர். அஜய் குமார் வெளியிட்டார்.
இந்த இணைய கருத்தரங்கில் 300க்கும் மேற்பட்ட பிரதிநிதிகள், 90 மெய்நிகர் கண்காட்சி அரங்குகள் பங்கேற்றன.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1658897
பாதுகாப்பு அமைச்சகம்
ராணுவத்தில் மின்சார வாகனங்கள் பயன்பாடு
நாடு முழுவதும் உள்ள ராணுவ மையங்களில் குறைந்த எண்ணிக்கையிலான மின்சார வாகனங்களை படிப்படியாக அறிமுகப்படுத்தி பயன்பாட்டுக்கு கொண்டுவர ராணுவம் திட்டமிட்டுள்ளது. நவீன தொழில்நுட்ப முன்னேற்றங்களுக்கு ஏற்ப மாற்றங்களை ஏற்படுத்துவது, பசுமை எரிசக்திக்கு உத்வேகம் அளிப்பது மற்றும் புதைபடிவ எரிபொருட்களை சார்ந்திருப்பதைக் குறைப்பது ஆகியவை இதன் நோக்கங்களாகும். ராணுவம் நாடு முழுவதும் பின்வரும் வகைகளில் மின்சார வாகனங்களை கொள்முதல் செய்து பயன்படுத்த தொடங்கியுள்ளது.
- இலகுரக வாகனங்கள்
- பேருந்துகள்
- இரு சக்கர வாகனங்கள்
இத்தகவலை பாதுகாப்புத் துறை இணையமைச்சர் திரு அஜய் பட் இன்று மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
தகவல் மற்றும் ஒலிபரப்பு அமைச்சகம்
AVGC பணிக்குழு அறிக்கை தேசிய AVGC-XR பணிக்கு வரவு செலவுத் திட்ட செலவினங்களைக் கோருகிறது
அனிமேஷன், விஷுவல் எஃபெக்ட்ஸ், கேமிங் மற்றும் காமிக்  பணிக்குழு, இத்துறையின் ஒருங்கிணைந்த ஊக்குவிப்பு மற்றும் வளர்ச்சிக்காக உருவாக்கப்பட வேண்டிய பட்ஜெட் ஒதுக்கீட்டுடன் கூடிய தேசிய ஏவிஜிசி-எக்ஸ்ஆர் இயக்கம் தேவை என வலியுறுத்தியுள்ளது. இதுதொடர்பாக, தகவல் மற்றும் ஒலிபரப்பு அமைச்சகத்திடம் சமர்ப்பிக்கப்பட்ட விரிவான அறிக்கையில், செயலர் தலைமையிலான பணிக்குழு, இந்தியாவில், இந்தியாவுக்காக & உலகத்திற்கான உள்ளடக்க உருவாக்கத்தில் பிரத்யேக கவனம் செலுத்தி ‘இந்தியாவில் உருவாக்கு’ பிரச்சாரத்தைத் தொடங்குமாறு பரிந்துரைத்துள்ளது.
பணிக்குழுவின் முக்கிய பரிந்துரைகள் 4 வகைகளின் கீழ் வகைப்படுத்தப்பட்டுள்ளன
உலகளாவிய அணுகலுக்கான உள்நாட்டு தொழில் வளர்ச்சி,
மக்கள்தொகை அடிப்படையிலான திறன் சூழல் அமைப்பை உருவாக்குதல்
இந்திய ஏவிஜிசி தொழில்துறைக்கான தொழில்நுட்பம் மற்றும் நிதி சாத்தியத்தை மேம்படுத்துதல்
உள்ளடக்கிய வளர்ச்சியின் மூலம் இந்தியாவின் மென் சக்தியை உயர்த்துதல்
இந்தியாவில் ஏவிஜிசி துறையின் முழு திறனையும், தொழில்துறை மற்றும் அரசின் முக்கிய பங்குதாரர்களுடன் உணர உதவுவதற்காக, தகவல், ஒலிபரப்பு அமைச்சகத்தின் செயலாளர் திரு அபூர்வ சந்திராவின் தலைமையில் பணிக்குழு அமைக்கப்பட்டது. தொடர்புடைய மத்திய அமைச்சகங்களின் செயலாளர்கள், உயர்கல்வித் துறை உள்ளிட்டவை இந்த பணிக்குழுவில் உறுப்பினர்கள். இதில் கர்நாடகா, மகாராஷ்டிரா, தெலுங்கானா மாநில அரசுகளின் உறுப்பினர்களும் அடங்குவர்; அகில இந்திய தொழில்நுட்பக் கல்வி கவுன்சில், தேசிய கல்வி ஆராய்ச்சி மற்றும் பயிற்சி கவுன்சில் போன்ற கல்வி அமைப்புகளின் தலைவர்கள் மற்றும் தொழில் அமைப்புகளின் பிரதிநிதிகளும் உள்ளனர்.
விரிவான அறிக்கையை தகவல், ஒலிபரப்பு அமைச்சகத்தின் இணையதளத்தில் அணுகலாம் https://mib.gov.in/sites/default/files/AVGC-XR%20Promotion%20Taskforce%20Report%20-%202022.pdf
உள்துறை அமைச்சகம்
கோவிட்-19 தொற்று தாக்குதலைக் கட்டுப்படுத்துதல் குறித்து நிலைமையை ஆய்வு செய்து, மாநிலங்களின் முயற்சிகளை சிறப்பாக மேன்மைப்படுத்துவதற்கு அமைச்சகங்களுக்கு இடையிலான மத்திய குழுக்களை மத்திய அரசு உருவாக்கியது
நாட்டில் சில மாவட்டங்களில் பொது முடக்கநிலை விதிகள் மீறப்படுவதால், தீவிர சுகாதாரப் பிரச்சினைகள் உருவாகி கோவிட்-19 நோய் பரவும் ஆபத்து ஏற்பட்டு, பொது மக்கள் நலன்களைப் பாதிப்பதாக உள்ளது. களத்தில் முன் நின்று பணியாற்றும் சுகாதார அலுவலர்கள் மீது தாக்குதல், காவல் துறையினர் மீது தாக்குதல், சமூக இடைவெளி நடைமுறைகளை சந்தைகளில் மீறுதல், தனிமைப்படுத்தல் மையங்கள் அமைப்பதை எதிர்த்தல் போன்ற வகைகளில் விதிமுறைகள் மீறப்படுகின்றன.
இதையடுத்து அமைச்சகங்களுக்கு இடையிலான மத்தியக் குழுக்களை மத்திய அரசு உருவாக்கியுள்ளது. குஜராத்துக்கு இரண்டு குழுக்களும், தெலங்கானா, தமிழகம், மகாராஷ்டிரா  மாநிலங்களுக்கு தலா ஒரு குழுவும் உருவாக்கப்பட்டுள்ளன. இந்தக் குழுக்கள் நேரடியாக நிலைமையை ஆய்வு செய்து, மக்களின் நலன்களைக் கருத்தில் கொண்டு குறைகளை நிவர்த்தி செய்வதற்குத் தேவையான அறிவுறுத்தல்களை மாநில நிர்வாகங்களுக்கு வழங்குவதுடன், மத்திய அரசுக்கு தங்களது அறிக்கையை அனுப்பி வைக்கும்.
ஆமதாபாத் மற்றும் சூரத் ; தானே ; ஹைதராபாத் ; சென்னை  போன்ற முக்கிய தீவிர பாதிப்புப் பகுதி மாவட்டங்கள் அல்லது தீவிர பாதிப்புப் பகுதி நிலைக்கு மாறிக் கொண்டிருக்கும் மாவட்டங்களில் நிலைமை தீவிரமாக உள்ளது. மத்திய அரசின் நிபுணத்துவத்தைப் பயன்படுத்தி, கோவிட்-19 தொற்று தாக்குதலைக் கட்டுப்படுத்த மாநில அரசுகளின் முயற்சிகளை மேன்மைப்படுத்த இந்தக் குழுக்கள் உதவி செய்யும்.
பேரழிவு மேலாண்மைச் சட்டம் 2005-ன் கீழ் அளிக்கப்பட்டுள்ள வழிகாட்டுதல்களின்படி முடக்கநிலை அமல் செய்யப்படுதல், மக்களின் ஒத்திசைவு, அத்தியாவசியப் பொருட்கள் கிடைக்கும் நிலை, வீடுகளை விட்டு வெளியே வரும்போது மக்கள் சமூக இடைவெளி வரம்புகளை கடைபிடித்தல், மருத்துவமனை கட்டமைப்புகள், மருத்துவமனை வசதிகளின் ஆயத்தநிலை மற்றும் மாவட்டத்தில் உள்ள மாதிரிகள் பரிசோதனை புள்ளிவிவரங்கள், சுகாதாரத் துறை அலுவலர்களின் பாதுகாப்பு, மருத்துவப் பரிசோதனைக்கான உபகரணத் தொகுப்புகள் கிடைக்கும் நிலை, தனிப்பட்ட முழு உடல் பாதுகாப்புக் கவச உடைகள் முகக் கவச உறைகள் மற்றும் இதர பாதுகாப்பு சாதனங்கள் கிடைக்கும் நிலை, தொழிலாளர்கள் மற்றும் ஏழை மக்களுக்கான நிவாரண முகாம்களில் உள்ள சூழ்நிலைகள் உள்ளிட்ட அம்சங்களை இந்தக் குழுக்கள் ஆய்வு செய்யும்.
தீவிர பாதிப்புப் பகுதி மாவட்டங்கள் / அந்த நிலையை நோக்கிச் செல்லும் மாவட்டங்களில் மேற்குறிப்பிட்ட விஷயங்களில் கட்டுப்பாடுகள் இல்லாமல் விதிமீறல்கள் அனுமதிக்கப்பட்டால், பெரிய அளவில் நோய்த் தொற்று பரவக் கூடிய அல்லது தொகுப்பு நிலையில் பரவக் கூடிய ஆபத்து ஏற்பட்டு, நாட்டு மக்களுக்கு தீவிர சுகாதாரக் கேடு ஏற்படும் ஆபத்து உள்ளது.
பேரழிவு மேலாண்மைச் சட்டம் 2005-ன் 35, 35, 35 மற்றும் 35 பிரிவுகளின் கீழ் அளிக்கப்பட்டுள்ள அதிகாரத்தின்படி இந்தக் குழுக்களை மத்திய அரசு அமைத்துள்ளது. பேரழிவு மேலாண்மைச் சட்டம் 2005-ன் கீழ் மத்திய உள்துறை அமைச்சகம் வெளியிட்டுள்ள வழிகாட்டுதல்களைவிட கடுமையான விதிமுறைகளை மாநில அரசுகள் அமல் செய்யலாம் என்றாலும், அவை நீர்த்துப் போகும்படி செய்யக் கூடாது என்று மாநிலங்கள் / யூனியன் பிரதேசங்களுக்கு அறிவுறுத்தப் பட்டுள்ளது
(
பாதுகாப்பு அமைச்சகம்
முன்னாள் ராணுவத்தினருக்கு ஏராளமான உதவித் திட்டங்கள்: மத்திய அமைச்சர் தகவல்
மக்களவையில் பாதுகாப்புத்துறை இணையமைச்சர் திரு.ஸ்ரீபத் நாயக் எழுத்துப்பூர்வமாக அளித்த பதிலில் கூறியதாவது:
முன்னாள் ராணுவத்தினர் நலனுக்காக, மீள்குடியேற்ற தலைமை இயக்குனரகம் ஏராளமான திட்டங்களை செயல்படுத்தி வருகிறது. பாதுகாப்பு ஏஜன்சிகள், பெட்ரோல் பங்குகள், கேஸ் நிலையங்கள், கேஸ் சிலிண்டர் ஏஜென்ஸி ஒதுக்கீடு, தில்லியில் பால் பூத்கள், காய்கறி மற்றும் பழக்கடைகள் ஒதுக்கீடு போன்றவை செய்து கொடுக்கப்படுகின்றன.
முன்னாள் ராணுவத்தினர்/ விதவைகள்/ போர் விதவைகள்/ அவர்களின் குழந்தைகளுக்கும் ஏராளமான நிதியதவிகளை கேந்திரிய சைனிக் வாரியம் செய்கிறது.
ஓய்வூதியம் பெறாத ஹவில்தார் அந்தஸ்து வரையிலான வீரர்களுக்கு 65 வயதுக்கு மேல் மாதம் ரூ.4,000 வாழ்நாள் முழுவதும் வழங்கப்படுகிறது.
முதல் 2 குழந்தைகளுக்கு பட்டப்படிப்பு வரை மாதம் ரூ.1000/- வழங்கப்படுகிறது.
மாற்றுத் திறனாளி குழந்தைகளுக்கு மாதம் ரூ.1000/- வழங்கப்படுகிறது.
வீடு பழுதுபார்ப்பு மானியமாக ரூ.20 ஆயிரம் வழங்கப்படுகிறது.
ஹவில்தார் அந்தஸ்து வரையிலான முன்னாள் வீரர்களின் முதல் 2 மகள்களின் திருமண நிதியுதவியாக ரூ.50 ஆயிரம் வழங்கப்டுகிறது.
இறுதி சடங்குக்கு ரூ.5000/- அளிக்கப்டுகிறது.
மருத்துவ சிகிச்சைக்கு அதிகபட்சம் ரூ.30 ஆயிரம் வழங்கபடுகிறது.
ராணுவத்தினர் வீரர்கள் முதல் அதிகாரிகள் வரை அவர்களின் குழந்தைகளுக்கு திருமணம் ஆகும் வரை ரூ.1000/- வழங்கப்படுகிறது.
விதவைகளின் தொழிற்பயிற்சிக்கு ரூ.20 ஆயிரம் வழங்கப்படுகிறது.
போரில் இறந்த ராணுவ வீரர்களின் மனைவி மற்றும் குழந்தைகளுக்கு ரூ.25 லட்சம் நிதி மற்றும் இந்திரா காந்தி நகர் பரியோஜனாவில் 25 பிகாஸ் நிலம் அல்லது ரூ.25 லட்சம் நிதி மற்றும் எம்ஐஜி வீட்டு வசதி வாரிய இல்லம் அல்லது ரூ.50 லட்சம் பணம்.
ராணுவ வீரர்களுக்கு 1,86,138 குண்டு துளைக்காத உடைகள், 1,58,279 கவச ஹெல்மெட்டுகள் கொள்முதல் செய்வதற்கான ஒப்பந்தம் முறையே கடந்த 2018 மற்றும் 2016ல் முடிவடைந்தது.
தற்சார்பு இந்தியா திட்டத்தின் கீழ், 101 ராணுவ தளவாடங்களை இறக்குமதி செய்ய தடை விதிக்கப்பட்டுள்ளது. இனி, இவற்றை நாட்டில் உள்ள படைகலன் பொருட்கள் உற்பத்தி வாரிய ஆலைகள் மற்றும் தனியார் ஆலைகள் தயாரிக்கும்.
அம்பான், நிஷர்கா போன்ற புயல் சமயத்தில் மீனவர்களின் உயிரை காக்கவும், புயல் பாதிப்புகளைக் குறைக்கவும் முன்னெச்சரிக்கை நடவடிக்கைகளை இந்திய கடலோர காவல் படையின் 6 கப்பல்கள் மற்றும் டோர்னியர் ரக விமானங்கள் மேற்கொண்டன. நிஷர்கா புயல் சமயத்தில் 2354 மீன்பிடி படகுகளை, இந்திய கடலோர காவல்படை கரை சேர்த்தது.
தகவல் மற்றும் ஒலிபரப்பு அமைச்சகம்
பெண்களின் துணிச்சலைக் கொண்டாடும் தி ஸ்பெல் ஆஃப் பர்பிள்
கோவாவில் நடைபெறும் 52-வது இந்திய சர்வதேச திரைப்படவிழாவில் திரையிடப்பட்ட தி ஸ்பெல் ஆஃப் பர்பிள் திரைப்படம் பெண்களின் துணிச்சலைப் பறைச்சாற்றும் படமாகும். குஜராத் மாநிலத்தின் பழங்குடியின பெண்களின் போராட்டத்தை இத்திரைப்படம் சித்தரிக்கிறது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1773932
நித்தி ஆயோக்
மாநில எரிசக்தி மற்றும் பருவநிலை குறியீடு சுற்று -1 வெளியீடு
நித்தி ஆயோக் மூலம் 2022 ஏப்ரல் 11 அன்று மாநில எரிசக்தி மற்றும் பருவநிலை குறியீடு சுற்று-1 வெளியிடப்பட்டது. இந்த நிகழ்வுக்கு நித்தி ஆயோகின் துணைத் தலைவர் டாக்டர் ராஜீவ் குமார் தலைமை தாங்கினார். நித்தி ஆயோக்கின் உறுப்பினர் டாக்டர் வி கே சரஸ்வத், தலைமை நிர்வாக அதிகாரி திரு அமிதாப் காந்த், மத்திய மின்சார அமைச்சக செயலாளரும், நித்தி ஆயோக்கின் கூடுதல் செயலாளருமான  திரு அலோக் குமார் ஆகியோர் முன்னிலை வகித்தனர்.
இந்த அறிக்கையின் முக்கிய அம்சங்களை கூடுதல் செயலாளர் டாக்டர் ராகேஷ் சர்வால் விவரித்தார். மாநில எரிசக்தி மற்றும் பருவநிலை குறியீடு சுற்று-1-ல் மாநிலங்களின் செயல்பாடு ஆறு அளவுகோல்களை கொண்டு தரவரிசை செய்யப்பட்டுள்ளது. 1. டிஸ்காம் செயல்பாடு 2. எரிசக்தி எளிதில், குறைந்த செலவில் நம்பகத்தன்மையோடு கிடைத்தது 3. தூய்மை எரிசக்திக்கான நடவடிக்கைகள் 4. எரிசக்திக்கென 5. சுற்றுச்சூழல் நீடித்திருத்தல் 6. புதிய முன்முயற்சிகள். இந்த அளவுகோல்கள் மேலும் 27 குறியீடுகளாக பிரிக்கப்பட்டுள்ளன. இவற்றின் அடிப்படையில் மாநிலங்கள் மற்றும் யூனியன் பிரதேசங்கள் 3 குழுக்களாக பிரிக்கப்பட்டுள்ளன. 1. முன்னோடிகள் 2. சாதனையாளர்கள 3. முன்னேற விரும்புகின்றவை.
மாநிலங்களின் அளவு மற்றும் புவியியல் வேறுபாடுகளை அடிப்படையாக கொண்டு மிகப்பெரிய மாநிலங்கள், சிறிய மாநிலங்கள் மற்றும் யூனியன் பிரதேசங்கள் என 3 வகையாக பிரிக்கப்பட்டுள்ளன. இதன்படி, குஜராத், கேரளா, பஞ்சாப் ஆகியவை தரவரிசையில் முதல் 3 பெரிய மாநிலங்களாக உள்ளன. தமிழ்நாடு தரவரிசையில் 43.4 சராசரி புள்ளிகளுடன் 9 ஆவது இடத்தை பெற்றுள்ளது. நன்றாக செயல்பட்ட சிறிய மாநிலங்களின் தரவரிசையில் கோவா முதலிடத்தையும், திரிபுரா, மணிப்பூர் ஆகியவை அடுத்தடுத்த இடங்களையும் பெற்றுள்ளன.
யூனியன் பிரதேசங்களை பொறுத்தவரை சண்டிகர், தில்லி, டாமன் அண்ட் டியூ / யாத்ரா, நாகர்ஹவேலி ஆகியவை சிறந்த செயல்பாடு உள்ளவையாக கண்டறியப்பட்டுள்ளன. புதுச்சேரி 48.5 சராசரி புள்ளிகளுடன் 4 ஆவது இடத்தில் உள்ளது.
மேலும் விவரங்களுக்கு இந்த ஆங்கில செய்திக் குறிப்பை காணவும்.. https://pib.gov.in/PressReleasePage.aspx?PRID=1815612
குறு சிறு மற்றும் நடுத்தர தொழில் துறை அமைச்சகம்
மத்திய உள்துறை அமைச்சர் அமித் ஷா மட்பாண்டம் தயாரிக்கும் மின்சார சக்கரங்களை காந்திநகரில் உள்ள மட்பாண்டசமுதாய மக்களுக்கு விநியோகித்தார்
மட்பாண்டம் தயாரிக்கும் விளிம்பு நிலை சமூகத்தை “சுயசார்பு” உடையதாக மாற்றுவதற்கான முயற்சியை மையமாகக் கொண்டு, மத்திய உள்துறை அமைச்சர் திரு அமித் ஷா காந்தி நகர் மற்றும் அகமதாபாத்தில் உள்ள 2௦ கிராமங்களை சேர்ந்த 200 குடும்பங்களுக்கு 200 மட்பாண்டம் தயாரிக்கும் மின்சாரச் சக்கரங்களை காதி மற்றும் கிராமத் தொழில் ஆணையத்தின்  மட்பாண்டர்களுக்கு அதிகாரமளித்தல் திட்டத்தின் கீழ் விநியோகித்தார். திரு அமித் ஷா தனது நாடாளுமன்றத் தொகுதியில்  மட்பாண்டம் தயாரிக்கும் மின்சாரச் சக்கரங்களை புதுதில்லியில் இருந்து காணொளிக் காட்சி மூலம் விநியோகித்தார்.
இந்த மட்பாண்டம் தயாரிக்கும் மின்சாரச் சக்கரங்களை விநியோகித்ததன் மூலம் இந்த சமூகத்தை சேர்ந்த 12000 உறுப்பினர்கள் பயனடைவர்.
இந்த நிகழ்ச்சியில் பேசிய மத்திய அமைச்சர் அமித் ஷா காதி மற்றும் கிராமத் தொழில் ஆணையத்தின் பல்வேறு திட்டங்களை பாராட்டினர். மேலும், காதி மற்றும் கிராமத் தொழில் ஆணையத்தின் மூலம் 10 நாட்கள் மண்பாண்ட உற்பத்தி பயிற்சி பெற்ற நான்கு மண்பாண்ட கலைஞர்களுடன் உரையாடினார். அப்போது அந்த கலைஞர்கள், இந்த பயிற்ச்சியை அளித்ததற்கும்,மட்பாண்டம் தயாரிக்கும் மின்சாரச் சக்கரங்களைவழங்கியதற்கும் மத்திய அரசுக்கு நன்றி தெரிவித்தனர். இது தங்களை சுய சார்பு கொண்டவர்களாக மாற்ற உதவும் என்று கூறினர்.
மண்பாண்ட பயன்பாட்டை உயர்த்தவும், பண்பாண்ட கலைஞர்களின் வாழ்க்கை தரத்தை உயர்த்தவும் மத்திய அரசு எடுத்துள்ள பல்வேறு முயற்சிகளை எடுத்துரைத்த அமைச்சர், “இந்திய ரயில்வே, குறிப்பிட்ட 400 ரயில் நிலையங்களில், உணவு மற்றும் பானங்களை விற்க மண் பாண்டங்கள் மட்டுமேபயன்படுத்த வேண்டும் என்று கூறியுள்ளது. நமது மண்பாண்ட கலைஞர்களுக்கு பெரிய சந்தைப்படுத்தல் தளத்தை வழங்குவதற்காக இதுபோன்ற மேலும் ரயில் நிலையங்களை அடையாளம் காணுமாறு ரயில்வே அமைச்சரிடம் கேட்டுக்கொள்கிறேன்”, என்று அவர் தெரிவித்தார்.
(Visitor Counter : 134
ஆயுஷ்
கொவிட்-19 க்கு எதிரான மக்கள் இயக்கத்தில் ஆயுஷ் துறை உத்வேகத்துடன் பங்கேற்பு
கொவிட்-19 க்கு எதிரான மக்கள் இயக்கத்தை ஆயுஷ் அமைச்சகம் தொடங்கியுள்ளது. கொவிட்-19 சரியான நடத்தை முறை குறித்த மக்கள் இயக்கத்துக்கான பிரச்சாரத்தை பிரதமர் திரு நரேந்திர மோடி கடந்த எட்டாம் தேதி துவக்கி வைத்தார். பொது மக்களுடன் நேரடித் தொடர்பில் ஈடுபடும் ஆயுஷ் வல்லுனர்கள், இந்தப் பிரச்சாரத்தை உத்வேகத்துடன் முன்னெடுத்து செல்லத் தயாராக உள்ளனர்.
"முகக் கவசம் அணியுங்கள், தனிநபர் இடைவெளியை கடைபிடியுங்கள், கை தூய்மையை பேணுங்கள்" என்ற மூன்று முக்கிய செய்திகளை வலியுறுத்தும் இந்தப் பிரச்சாரத்தை தேசிய, மாநில மற்றும் யூனியன் பிரதேசங்களில் உள்ள ஆயுஷ் இயக்குனரகங்களும் முன்னெடுத்துச் செல்லும். மேலும், 750 ஆயுஷ் மருத்துவக் கல்லூரிகளின் மாணவர்கள், ஆசிரியர்கள் மற்றும் ஊழியர்களும் இந்த பிரச்சாரத்திற்குத் தங்கள் முழுப் பங்களிப்பை வழங்குவர். ஆயுஷ் அமைச்சகத்தின் கீழ் செயல்படும் சுமார் இரண்டாயிரம் மக்கள் இந்த உறுதிமொழியை ஏற்றுக் கொண்டனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1664426